nl de de da da da en da da es hbs_lat da en da pl en en da fr da da da sv de es it da sv da sv fr da da da da da da pl da da da da da da da da da da en da da da da da da da sv da da de en en da en da da da en en da nb da en da en da nl nl en da de en nl da da de da da en sq da da da
Gå tilbage til Om Slottet
Bernstorff Slot er et af de tidligste bygningsværker i nyklassicistisk stil
Slottet har nærmest ikonagtig status indenfor arkitekturhistorien, ikke bare i Danmark, men i hele Europa.
Arkitekten, Nicolas-Henri Jardin, havde lært om nyklassicismens teoretiske principper på det franske kunstakademi i Paris, men han gav stilen fysisk form med opførelsen af Bernstorff Slot i Danmark.
Den nyklassicistiske stil er kendetegnet ved et enkelt og symmetrisk opbygget formsprog. Det halvovale fremspring på slottets havefacade markerer således den akse, som deler slottet i to identiske bygningsdele. Hver bygningsdel er prydet med få, velvalgte dekorationselementer, som tilsammen understreger slottets enkle udtryk.
Slottets enkle ydre svarer på mange måder til den uformelle tilværelse, som bygherren, J. H. E. Bernstorff, ønskede med opførelsen af Bernstorff Slot; over indgangen satte han således en tavle med følgende indskrift:
”Honesto inter labores otio sacrum”
”Helliget velfortjent hvile mellem arbejdsstunder”
Fra sommerbolig til konferencehotel
Bernstorff Slot blev opført i årene 1759-65 af Frederik V’s udenrigsminister, Johan Hartwig Ernst von Bernstorff.
J. H. E. Bernstorff lod slottet opføre som et såkaldt maison de plaisance, omgivet af skøn natur. Indvendigt blev Slottets sale og saloner smagfuldt udsmykket af tidens førende kunstnere og kunsthåndværkere.
I 1770 sluttede J. H. E. Bernstorffs tilværelse i Danmark, da J. F. Struensee fik ham afskediget fra posten som udenrigsminister. Herefter rejste J. H. E. Bernstorff til sin fødeegn i Hannover, hvor han døde i februar 1772. J. F. Struensees liv endte knap tre måneder senere, da han den 28. april 1772 blev henrettet for majestætsforbrydelse på Øster Fælled.
Bernstorff Slot gik efter J. H. E. Bernstorffs død i arv til nevøen, Andreas Peter Bernstorff. Han benyttede Slottet hver sommer frem til sin død i 1797.
Bernstorff Slot udgik af Bernstorff-familiens eje, da A. P. Bernstorffs søn, Magnus Bernstorff, i 1812 solgte Slottet til justitsråd Christian Borch. Han afhændede imidlertid Slottet allerede året efter. De følgende tredive år skiftede Bernstorff Slot ejer adskillige gange, alt imens hovedbygningen forfaldt mere og mere. I 1842 købte Christian VIII Bernstorff Slot med henblik på istandsættelse og fremtidig brug.
Efter Christian VIII’s død blev Bernstorff Slot i 1854 overdraget til tronfølgeren, Prins Christian (IX), som sommerbolig, og oplevede derefter sin glansperiode.
Du kan også læse om Bernstorff Slotshave, om Dr. Louises rosenhave,  om Tehuset og Paradehuset på Kongelige Slotte.
Fra Europas svigerfar til Harald Nyborg
Prins Christian (IX) blev konge af Danmark i 1863. I de følgende årtier dannede Bernstorff Slot ofte rammen om store familiesammenkomster, hvor kongens slægtninge fra hele Europa deltog, heriblandt den russiske tsar, Alexander III. Dette gjorde i 1870’erne og 1880’erne Christian IX kendt under tilnavnet ”Europas svigerfar”.
I Kongeværelset kan man endnu i dag se den dørstolpe, hvor kongens mange børn, børnebørn og svigerbørn blev målt.
Da Christian IX døde i 1906, godkendte Rigsdagen kongens ønske om, at Bernstorff Slot blev stillet til rådighed for den yngste søn, Prins Valdemar. Prins Valdemar benyttede sig derefter af slottet til sin død i 1939.
Ingen af Prins Valdemars børn ønskede at bebo Bernstorff Slot, som i stedet blev indrettet til befalingsmandsskole for Statens Civile Luftværn, siden Civilforsvaret.
Foreløbigt sidste kapitel i slottets historie blev skrevet, da Slots- og Ejendomsstyrelsen i februar 2009 valgte at bortforpagte slottet.
Det er i dag direktør Kirsten Daell, der varetager driften af Bernstorff Slot og Kavalergården som hotel- og konferencecenter. Driftsselskabet Bernstorff Slot ApS er et datterselskab af Harald Nyborg koncernen og Slottet har på det seneste fået et søsterhotel i Østrig, Hotel Dienstl Gut, der ligger i Kärnten.
Historisk intro & omvisning
Hvert år holder vi Slottet åbent på enkelte søndage, hvor alle har mulighed for at få indsigt i dets spændende historie, som formidles levende og muntert af dygtige og vidende kunsthistorikere. Datoerne for disse planlagte, offentlige omvisninger fremgår under Events.
I forbindelse med Gentofte Kultur- og Festdage i forsommeren, og ved Gentofte Kulturnat om efteråret, arrangerer Gentofte Lokalhistorisk Arkiv spændende rundvisninger, hvor publikum blandt andre kan møde Grev Bernstorff, Tjenestepigen, og nogle gange “Den Hvide Dame”. Hold dig orienteret på kommunens hjemmesider:
Der er mulighed for at arrangere separate, individuelle omvisninger i forbindelse med private eller firmaarrangementer. Send os en mail på info@bernstorffslot.dk og vi er gerne behjælpelig med at formidle kontakten til guiderne.
Rundviser på Fredensborg Slot siden 2008
Specialeområder: ældre kunst og arkitektur
Lærer. Har studeret Klassisk arkæologi og Kunsthistorie på Københavns Universitet.
Kulturformidling på Christiansborg Slot, Amalienborg, Eremitagen og Nationalmuseet.
Speciale: Christian d. 9 og familie,  Kongehusets historie, hollandsk renaissance, impressionisme og art nouveau, samt græsk arkæologi.
Kunsthistoriker og guide ved Fredensborg Slot, Christiansborg, Kronborg og ekspert i fransk.
Skriv dig op her!
T +45 3963 1080
Bernstorff Slot har med sin nyklassicistiske byggestil og fantastiske beliggenhed, nærmest ikonagtig status indenfor arkitekturhistorien, ikke bare i Danmark, men i hele Europa.
Skriv dig op til vores nyhedsbrev